

PROJEKTS uz 27.03.2025.

vēlamais datums izskatīšanai:.

domē: 27.03.2025.

sagatavotājs: Santa Ruģēna

ziņotājs: Santa Ruģēna

LĒMUMS

Ādažos, Ādažu novadā

2025. gada 27. martā **Nr.**«DOKREGNUMURS»

**Par grozījumiem Ādažu novada pašvaldības domes 2024. gada 28. novembra lēmumā Nr. 470 “Par sadarbības līguma slēgšanu ar SIA “Ādažu ūdens””**

Ādažu novada pašvaldības dome 28.11.2024. pieņēma lēmumu Nr. 470 “Par sadarbības līguma slēgšanu ar SIA “Ādažu ūdens”” (turpmāk – Lēmums Nr.470) par projekta “Infrastruktūras uzlabošana uzņēmējdarbības attīstībai Ādažos” (turpmāk – Projekts) īstenošanu..

Pašvaldība 19.12.2024. iesniedza Projekta 1.kārtas iesniegumu Centrālās finanšu un līgumu aģentūras (turpmāk – CFLA) Kohēzijas politikas fondu vadības informācijas sistēmā, kam tika piešķirts Nr. 5.1.1.1/1/24/I/015.

CFLA 04.02.2025. pieņēma lēmumu Nr. 39-2-10/588 “Par projekta iesnieguma Nr. 5.1.1.1/1/24/I/015 apstiprināšanu ar nosacījumu” (pašvaldības reģ. Nr. ĀNP/1-11-1/25/790), nosakot, ka pašvaldībai līdz 04.04.2025. jāiesniedz precizējumi Projekta 1.kārtas iesniegumā un labotie pielikumi.

CFLA lēmumā norādīts, ka Projekta iesnieguma sadaļā “Sadarbības partneri” jāiekļauj informācija, ka SIA “Ādažu ūdens” priekšfinansē sabiedrisko pakalpojumu infrastruktūras ūdens un kanalizācijas tīklu (turpmāk – UKT) izbūvi. Tāpat nepieciešams atbilstoši precizēt pašvaldības Lēmumu Nr. 470, iekļaujot informāciju par sadarbības partnera līdzfinansējumu, infrastruktūras nodošanu un trīspusējā līguma slēgšanu ar būvdarbu veicēju, Ādažu novada pašvaldību un SIA “Ādažu ūdens”.

Pamatojoties uz Pašvaldību likuma 4. panta pirmās daļas 1. punktu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 2024. gada 28. novembra lēmumā Nr. 470 “Par sadarbības līguma slēgšanu ar SIA “Ādažu ūdens”” un izteikt lemjošās daļas 1. punktu šādā jaunā redakcijā:

“1. Noslēgt sadarbības līgumu ar SIA “Ādažu ūdens”, vienotais reģistrācijas Nr. 40003929148,par projekta “Infrastruktūras uzlabošana uzņēmējdarbības attīstībai Ādažos” īstenošanu, t.sk., ka:

1.1. SIA “Ādažu ūdens” ir projekta “Infrastruktūras uzlabošana uzņēmējdarbības attīstībai Ādažos” sadarbības partneris, kas nodrošina priekšfinansējumu ūdens un kanalizācijas tīklu (UKT) izbūvei projekta ietvaros;

1.2. SIA “Ādažu ūdens” izbūvēs  469.50 m garu kanalizācijas tīkla posmu pa Jaunkūlu ielu līdz Plostnieku ielai, ar pieslēgumu pie esošās sūkņu stacijas;

1.3. pašvaldība pēc projekta noslēguma ieguldīs SIA “Ādažu ūdens” pamatkapitālā izbūvēto UKT, atbilstoši palielinot uzņēmuma pamatkapitālu;

1.4. ar UKT izbūvi saistītās izmaksas 61 442,65 *euro* apmērā tiks ietvertas Projekta izdevumos, t.i., Centrālās pārvaldes Attīstības un projektu nodaļas 2025.-2026. gada budžeta tāmē;

1.5. SIA “Ādažu ūdens” nodrošinās priekšfinansējumu UKT izbūvei 14 831,90 *euro*;

1.6. SIA “Ādažu ūdens” iesniegs rakstisku avansa pieprasījumu līdz 50 % no projektam piešķirtā Eiropas Reģionālās attīstības fonda finansējuma, nepārsniedzot 90 % no plānotā UKT kopējās izbūves izmaksu apmēra.”.

1. Noslēgt trīspusēju līgumu starp būvdarbu veicēju, Ādažu novada pašvaldību un SIA “Ādažu ūdens”, precīzi definējot pušu saistības, atbildību sadalījumu, saistību izpildes kārtību un garantiju mehānismu attiecībā uz UKT izbūvi un nodošanu ekspluatācijā.
2. Noteikt, ka pēc projekta noslēguma un izbūvētās infrastruktūras nodošanas ekspluatācijā pašvaldība ar atsevišķu domes lēmumu ieguldīs izbūvēto UKT SIA “Ādažu ūdens” pamatkapitālā, veicot mantisko ieguldījumu.
3. Centrālās pārvaldes Attīstības un projektu nodaļai organizēt šī lēmuma 2. un 3. punkta izpildi.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, FIN, GRN, IDR, IDRV, ĀŪ, CFLA - @

Santa Ruģēna, 20290211